stanford-oval/wikipedia huggingface dataset:
תיכון השיר שלנו

| --- | --- |

 סוגה:  דרמה, טלנובלה, מוזיקלי, קומדיה
 יוצרים:  רונית ויס ברקוביץ, טמירה ירדני, אורי גרוס (רעיון)
 כותבים:  ורד שפירא (תסריטאית ראשית), ערן ב.י(תסריטאי ראשי, עונה 2)
 בימוי:  שירלי שטרן
 שחקנים:  יהודה נהרי תמר שם אור ענבר דנון אריאל וולף רוני מרחבי אריאל ברונז עופר סקר נועה וולמן עליזה רוזן נמרוד פלשנברג עדן צוקהירה אפרת אנזל (היועצת)
 ארץ מקור:  ישראל ישראל
 שפות:  עברית
 מספר עונות:  2
 מספר פרקים:  100
 תוכנית המשך:  "היועצת"
 הפקה
 מפיק:  טמירה ירדני (מפיקה אחראית), דודו ירדני (מפיק אחראי), נאוה קולטון, עינת זילבר, צביקה הדר
 חברת הפקה:  טדי יזמות והפקות 
 עורכים:  רונית ויס ברקוביץ, דנה ירדני ליכטר, אייל שפירא, ליבי דואניאס (במאית עריכה)
 אתר צילומים:  אולפני ברודקאסט, חולון
 צלמים:  חגי מזור, חיים זדרבקו, ירון בנישתי, איציק ברכה, אהרון שם טוב, אייל זהבי
 בעלי תפקידים נוספים:  כוריאוגרפיה: אונה הולברוק, אלדר גרויסמן עיצוב אומנותי: ערד שאואט
 אורך פרק:  27-30 דקות
 שידור
 רשת שידור:  yesVOD kids עונה ראשונה: yes stars ישראלי זום (ש.ח) KidZ (ש.ח, 2017 - 2019) עונה שנייה: ערוץ ניקלודיאון KidZ (ש.ח, 2017 - 2019) וואלה! VOD ערוץ טדי (ש.ח, 2020–2021)
 תקופת שידור מקורית:  3 במאי 2009 – 16 באוגוסט 2010
 
תיכון השיר שלנו היא סדרה מסוג דרמה מוזיקלית מבית yes הטלוויזיה בלוויין סדרה זו היא סדרת בת של "השיר שלנו". העונה הראשונה עלתה לשידור ב-3 במאי 2009 בערוץ yes stars ישראלי. ב-6 ביוני 2010 חזרה לעונה שנייה בערוץ ניקלודיאון (למנויי חברת הלווין yes). הסדרה הופקה על ידי חברת טדי יזמות והפקות. שיר הנושא של הסדרה נקרא "האמת שלך", והוא נכתב, הולחן ובוצע על ידי לי בירן.
סקירת סדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 50 | 50 | 3 במאי 2009 | 9 ביולי 2009 |
|  | 2 | 50 | 50 | 27 במאי 2010 | 16 באוגוסט 2010 |
עלילה > עונה 1 (50 פרקים)

עלילת הסדרה מתרחשת בתיכון עירוני כ"א, תיכון כושל בו שולטת כנופיה אלימה של תלמידים בהנהגתו של אסי (יהודה נהרי), נער חסר גבולות העושה בבית הספר ובחבריו הלומדים את כל אשר חפץ בראשו. במהלך העונה מנסים התלמידים והנהלת בית הספר בראשותה של ירדנה טמיר להוכיח למשרד החינוך כי יש מקום להפוך את התיכון לתיכון לאומנויות, כשברקע נולדת מערכת יחסים רומנטית בין אסי לנועה, התלמידה החדשה שמגיעה מניו יורק.
העלילה סבה סביב חייהם של התלמידים והמורים בתיכון המתהווה: האהבות, התככים הבית ספריים, הקנאות והבגידות, והעבודה לקראת מופע בו תלוי גורל בית הספר ולהפוך את תיכון עירוני כ”א לתיכון לאמנויות.
עלילה > עונה 2 (50 פרקים)

העונה השנייה סובבת סביב תלמידי תיכון, שהפך, כפי שהבטיחה שרת החינוך בסוף העונה הקודמת, לתיכון לאמנויות בהנהלתה של ירדנה טמיר, ועבר למבנה חדש. אסי מנהל מערכת יחסים רומנטית אך מורכבת עם נועה, כאשר תוך כדי מרחף מעליו השחרור על "תנאי" שקיבל ושחרורו של אביו מהכלא. בעונה זו מצטרפת דבורה, תלמידה לשעבר של ירדנה ומורה למשחק בעלת עקרונות נוקשים. שיוצרת תככים חדשים בבית הספר. חייו של גלבוע משתנים כאשר אביו מעיד על משפחת פשע מהגדולות בארץ ועליו ועל משפחתו לעזוב את הארץ. לתיכון מגיע תלמיד חדש בשם משי. בהתחלה כולם חושבים שהוא גיי בגלל היותו רקדן, אך לבסוף הוא הופך להיות בן הזוג של סונג לי. בסוף העונה סונג לי צריכה לבחור בין התלמיד החדש לבין גלבוע, בן זוגה לשעבר. הסדרה מסתיימת כאשר סער, החונך החברתי, עוזב את התיכון ואומר לנועה שהוא אוהב אותה.
נועה שרה שיר אישי עם יונתן חברה הקרוב. לאחר סיום השיר שלהם, עולה אסי לבמה ושר לה שיר. בסוף השיר, אסי פונה לנועה, השניים נפרדים סופית והסדרה נגמרת.
דמויות > מורים

זויה (זיוה) קוזניצוב (תמרה קליינגון) (עונה 1, תחילת עונה 2) - סגנית המנהלת. מאוד קשוחה ומרשעת. שונאת את אסי. מתאהבת בדרור. בתחילת עונה 2 ירדנה מפטרת אותה בעקבות כל מה שעשתה.
מיכל/מיקה (מיכל אמדורסקי) - ניהלה מערכת יחסים עם דרור ואבא של גלבוע. מיכל היא הכוריגראפית של התיכון ומכינה את התלמידים לקראת ריקודים סוערים. בעונה 2 היא וגיא, מאמן הספורט מתקרבים, ולבסוף נעשים לבני זוג. מיכל התקרבה לאסי וחשקה בו.
גיא בן ציון (גיל דסיאנו ביטון) - מאמן נבחרת הכדורסל. בעונה 2 הוא נאלץ להיות המורה לספורט בעקבות הפיכת התיכון לתיכון אמנויות. נהיה בן זוגה של מיקה.
גדעון בלקין (דן תורג'מן) (עונה 1, אורח בעונה 2) - עורך דין, אביו של גלבוע. שולט על הרצונות שלו. התאהב במיקה בעונה 1 והיה הספונסר של המופע. בעונה 2 מסתבך ונאלץ לקחת את גלבוע לחו"ל.
דרור קלצ'ניקוב (אלדד פריבס) (עונה 1) - הבמאי של המחזמר. הוא וזיוה מנהלים רומן. ניהל בעבר מערכת יחסים עם מיקה. בעונה 2 דרור מקבל הצעה מפתה במיוחד: לעבור להיות במאי ב"תיאטרון השחור" בפראג. הוא נענה להצעה ודבורה מחליפה אותו בעונה 2.
עמוס שיינרמן (עודד פז) (עונה 1) - עיתונאי שמגיע לתיכון. זיוה והוא פועלים ביחד.
אריה (שמואל וולף) (עונה 1) - המורה להיסטוריה. בהמשך יצא לפנסיה.
נגה (אפרת אנזל) - היועצת של התיכון. מופיעה ב"היועצת", סדרת-הבת של הסדרה.
דמויות > עונה 2

דוד דמתי (אלי דנקר) - אביו של אסי ובעלה של דליה. מרצה בכלא שנות מאסר על כך שהיה מכה את דליה. חוזר לחייהם של אסי ודליה בעונה 2, נותן לאסי לבטוח בו והם נהיים חברים טובים, אך הידידות ביניהם נפסקת כאשר דוד נותן לאסי לשמור על אקדח. לאחר שמתגלה למשטרה שאסי ודוד הם חשודים, עוצרים את אסי ודוד, אך לבסוף מתגלה שרק דוד היה שותף לפשע החמור.
סונג לי (עדן צוקהירה) - בת לעובדים זרים, יפה, יודעת לרקוד. עד מהרה מתאהבים בה: גלבוע, יניב ומשי. היא קרועה בין שלושתם. בהתחלה היא הייתה בת זוגו של גלבוע, אך לאחר שעזב את הארץ וסונג לי חשבה שלא תראה אותו לעולם, התגברה על גלבוע ונהייתה חברתו של משי. (לפני כן הייתה חברה של יניב למשך תקופה קצרה). הופיעה במופע הכישרונות, ובזכות הריקוד שלה ושל משי קיבלה את המלגה יחד עם אסי. לא ידוע במי היא בחרה בסוף.
דבורה גלילי (אירית סוקי) - המורה החדשה לדרמה במקום דרור. הייתה תלמידה של ירדנה. כריזמטית ומרבה לקשר בין משחק לשגרת תלמידיה.
סער לב ארי (ברק סרילן) - החונך החברתי בעונה 2. הגיע ממושב. הוא עוזר לתלמידים בבעיות שלהם כמו נימי. כשהוא התנשק עם נועה התחיל לסבול בבית הספר, אך בהמשך כשהציל את סונג לי מבריונים ונפצע חזר להיות במעמד גבוה. בסוף עונה 2 הוא נוסע לחו"ל ורגע לפני שהוא עולה למונית הוא אומר לנועה שהוא אוהב אותה ולא יודעים איך זה נגמר.
נימי (ירון לוי סבג) - המוכר בקפיטריה של התיכון. עוזר לתלמידים בבעיותיהם, ואף למספר חניכים ומורים. לאחר שנימי מגלה שמשי גנב לו ממתקים מהדוכן, הוא מאלץ אותו לנקות את דוכנו ולעבוד בדוכן בתור מוכר.
משי (שחר פרץ) - תלמיד חדש שמגיע לבית הספר. מתאהב בסונג לי. רקדן מצטיין. מתחרה על ליבה בהתחלה עם יניב ולאחר מכן עם גלבוע. רקד עם סונג לי בתחרות הכישרונות, וגרם לה לנצח בה.
דמויות > דמויות אורחות

שימי (יניב פולישוק) (עונה 1) - עיתונאי ספורט שלא אוהב את זה שלקחו לנבחרת הכדורסל את המגרש בשביל שיעורי דרמה, מעריץ את אסי, וחושב שאסי יכול להגיע לרמות גבוהות בכדורסל.
MC שנאוצר (עונה 1) - ראפר שמראה ליניב את הדרך להיות מקובל ואהוב.
זוהר להט (רן דנקר): בא לבקר את ירדנה בתחילת עונה 1, הדמות השתתפה גם ב"השיר שלנו".
נחי בן חגי (פיני טבגר): בא לבקר את ירדנה בתחילת עונה 1, הדמות השתתפה גם ב"השיר שלנו".
דנה שניר (אליענה בקייר): באה לבקר את ירדנה בתחילת עונה 1, הדמות השתתפה גם ב"השיר שלנו".
רועי בר (יובל אברמוביץ'): בא לבקר את ירדנה בתחילת עונה 1, הדמות השתתפה גם ב"השיר שלנו".
יריב ארד (עמוס תמם): הוא הופיע בתחילת עונה 1 בקליפ הכוכבים של ירדנה שהחבורה הישנה צילמה, הדמות השתתפה גם ב"השיר שלנו".
מיקי אפלבוים (מיה דגן): היא הופיעה בתחילת עונה 1 בקליפ הכוכבים של ירדנה שהחבורה הישנה צילמה, הבת של ירדנה, הדמות השתתפה גם ב"השיר שלנו".
היועצת

לסדרה הופקה סדרת בת אינטרנטית שבועית בת 10 פרקים בשם "היועצת", אשר מלווה את "תיכון השיר שלנו". בכל פרק מגיע אחד משחקני הסדרה המקוריים להיוועץ עם יועצת בית הספר, נגה (אפרת אנזל), ומשתף אותה בבעיות עמן הוא מתמודד בפרקי הסדרה המקורית ששודרו באותו שבוע. את סדרת-הבת כתב יריב גוטליב, אחד מכותבי הסדרה המקורית, ומשתתפים בה שחקני הסדרה המקורית – תמר שם אור, יהודה נהרי, ענבר דנון, עופר סקר, אריאל וולף, אריאל ברונז ורוני מרחבי.
ראו גם

השיר שלנו
דני הוליווד
לוגו "היועצת", סדרת-הבת של הסדרה
לופן השלישי (זיכיון)

לופן השלישי (ביפנית: ルパン三世) הוא זיכיון מדיה יפני בממוקד בהרפתקאותיו של הגנב המומחה לופן השלישי. הזיכיון נוצר במקור בשנת 1967 על ידי אמן המאנגה קאזוהיטו קאטו.  עלילת הסדרה מתמקדת לרוב בביצוע גניבות ומעשי שוד מתוחכמים ומורכבים במיקומים אקזוטיים שונים ברחבי העולם.
הזיכיון כולל סדרות מאנגה, סדרות אנימה, סרטי לייב-אקשן, משחקי וידאו ועוד.
קאזוהיקו קאטו יצר במקור את דמותו של לופן השלישי בהשראת הדמות הספרותית הצרפתית הקלאסית ארסן לופן, אותה יצר במקור הסופר הצרפתי מוריס לבלאן.
דמויות ראשיות

לופן השלישי - גנב מיומן וכריזמטי במיוחד.
דאיסוקה ג'יגן - צלף מיומן.
גואמון אישיקאווה ה-13 - סמוראי מיומן.
פוג'יקו מינה - פאם פאטאל מסתורית ומושא אהבתו של לופן השלישי.
מפקח המשטרה זניגאטה - מנסה כל העת ללכוד את לופן השלישי. זניגאטה עובד עבור האינטרפול.
יצירות בהן מופיעה הדמות > סדרות מאנגה

Lupin III ‏(1967 - 1969)
Lupin III S ‏(1998)
Lupin III Y ‏(1999 - 2004)
Lupin III: World's Most Wanted ‏(2004 - 2007)
Lupin III M ‏(2005 - 2014)
Lupin III H ‏(2010 - 2016)
Lupin III B ‏(2014)
Lupin III: Neighbour World Princess ‏(2022 - 2023)
יצירות בהן מופיעה הדמות > סדרות אנימה

לופן השלישי חלק 1 (אנ')‏ (1971–1972, 23 פרקים)
לופן השלישי חלק 2 (אנ')‏ (1977–1980, 155 פרקים)
לופן השלישי חלק 3 (אנ')‏ (1984–1985, 50 פרקים)
לופן השלישי: אישה בשם פוג'יקו מינה (אנ')‏ (2012, 13 פרקים)
לופן השלישי חלק 4: ההרפתקה האיטלקית (2015, 26 פרקים)
לופן השלישי חלק 5: הרפתקאות בצרפת (אנ')‏ (2018, 24 פרקים)
לופן השלישי חלק 6 (2021–2022, 24 פרקים)
יצירות בהן מופיעה הדמות > סרט לייב אקשן

Strange Psychokinetic Strategy (אנ')‏(1974)
Lupin the 3rd (אנ')‏(2014)
יצירות בהן מופיעה הדמות > סרטים מונפשים

The Mystery of Mamo (אנ')‏(1978)
לופן השלישי: טירתו של קליוסטרו ‏(1979)
Legend of the Gold of Babylon (אנ')‏(1985)
Farewell to Nostradamus (אנ')‏(1995)
Dead or Alive (אנ')‏(1996)
Lupin the 3rd vs. Detective Conan: The Movie (אנ')‏(2013)
Jigen's Gravestone (אנ')‏(2014)
Goemon's Blood Spray (אנ')‏(2017)
Fujiko's Lie (אנ')‏(2019)
The First (אנ')‏(2019)
יצירות בהן מופיעה הדמות > משחקי וידאו

Cliff Hanger (אנ') ‏(1983)
Lupin the 3rd: Treasure of the Sorcerer King (אנ')‏(2002)
קוספליי של דמויות הסדרה
עודד לאופולד

| --- | --- |

 לידה:  13 בספטמבר 1974 (בן 50) חיפה, ישראל
 מדינה:  ישראל 
 מקום לימודים:  בית צבי 
 פרופיל ב-IMDb
 
עודד לאופולד (נולד ב-13 בספטמבר 1974) הוא שחקן ישראלי, התפרסם בעקבות השתתפותו בסרט "הבועה" ומשחקו בסדרת הדרמה של Yes, "רביעיית רן".
קורות חיים

לאופולד נולד בחיפה, השני במשפחה בת ארבעה ילדים. אביו סוכן ביטוח וימאי. לאופולד שירת בצה"ל בחיל הים. בהמשך למד משחק בבית צבי שלוש שנים ועבר להתגורר בתל אביב.
תיאטרון

באוקטובר 1999 השתתף בהפקה משותפת ישראלית-גרמנית למחזה "חלום ליל קיץ" מאת שייקספיר שהוצגה בבית ציוני אמריקה. שיחק בתיאטרון הספרייה במחזה "מלחמת טרויה לא תפרוץ" מאת ז'אן ז'ירודו, ובמחזמר "אחים בדם" של וילי ראסל. לאחר מכן שיחק בתיאטרון באר שבע בבימויו של גדי ענבר במחזה "ביבר הזכוכית", מאת טנסי ויליאמס. הופיע בתיאטרון הקאמרי במחזות "המלך ליר", "כטוב בעיניכם" ו"המלט" מאת שייקספיר, ב"מעיין הכבשים" מאת לופה דה וגה, וב"חגיגה" מאת דייוויד אולדרידג', לפי תסריט של סרט דני ובבימויו של חנן שניר. לוהק גם לתפקיד יצחק רבין הצעיר במחזמר של גדי ענבר "מי שחלם".
מ-2012 משחק בהצגה "גטו" בתיאטרון הקאמרי. מ-2011 מופיע בהצגה "סוף טוב" מאת ענת גוב, בדמותו של רופא העסוק בדילמה של הארכת חיים מול איכות חיים לחולת סרטן. מ-2017 משחק בהצגה "שלוש אחיות" מאת אנטון צ'כוב בהפקה משותפת של הקאמרי והבימה בתפקיד סוליוני.
מ-2019 משחק במחזה "הריון" מאת עדנה מזי"א ובבימויו של עמרי ניצן בתיאטרון הקאמרי בתפקיד עידו.
מ-2022 משחק בתיאטרון הבימה בהצגות "וכי מהו טיול" ו"ינטל".
מ-2023 משחק בתיאטרון הבימה בהצגה "המודעה"(אנ'). מנובמבר 2024 משחק בתפקיד רוזן לסטר בהצגה מרי סטיוארט בתיאטרון הבימה.
טלוויזיה

את תפקידו הראשון בטלוויזיה עשה בסדרה "כנפיים" (2002) ששודרה בערוץ הראשון. באותה שנה השתתף בתפקיד אורח בסדרת הנעורים "החבר'ה הטובים" ששודרה בערוץ הילדים.
ב-2005 שיחק בטלנובלה "פיק אפ" ששודרה בערוץ 10 בתפקיד: שי. ב-2007 שיחק בדרמה היומית "השיר שלנו" ששודרה ב-Yes, וכן שיחק בסדרה "אולי הפעם" גם כן ב-YES.
בשנת 2007 שיחק בטלנובלה "השיר שלנו" בתפקיד רם שגב בשיר שלה העונה השלישית.
ב-2008 שיחק בסדרת הדרמה "רביעיית רן" וגילם את דמותו של איתן רן, וב-2010 שב לגלם את אותה דמות בעונה השנייה. באותה שנה שיחק בסדרה "גירושים נפלאים" בתפקיד: אבנר בן חור.
ב-2015 שיחק בסדרת הדרמה לנוער "כוכב הצפון" ששודרה בערוץ דיסני, שם גילם את אריק, מדריך השחייה של שון.
בשנת 2009 הנחה את השעשועון "הטלפון" ששודר ברשת, ערוץ 2.
בשנת 2017 השתתף בעונה השנייה של סדרת הדרמה "מתים לרגע".
בשנת 2019 שיחק בסדרה "ביום שהאדמה רעדה" בקשת 12.
בשנת 2020 השתתף בעונה השנייה של תאג"ד בה שיחק את אביה של נטע קולמן. באותה השנה, השתתף בתוכנית המציאות נינג'ה ישראל במקצה ה-VIP. בנוסף שיחק בעונה השנייה של "ג'ודה" ששודרה בהוט.
בשנת 2022 שיחק בסדרה "מיוחדת" של כאן חינוכית את עמוס וייסברג, אבא של ירדן.
בשנת 2022 שיחק בסדרה "פאודה" בתור "רפאל" סגן ראש המוסד.
בשנת 2023 שיחק בסדרת הנוער "פול ספיד" בתפקיד אריק פרנקו.
קולנוע

ב-2003 שיחק בסרט הדרמה "להיות כוכב" בבימויו של ארנון צדוק, וגילם שוטר. וכן השתתף בסרטים "הבועה" בבימוי גל אוחובסקי ואיתן פוקס (2006), "נוזהת אל-פואד" בבימויו של יהודה ג'אד נאמן (2006), ו"סרט של משוטטים" בבימויים של דוד דרזי ומעיין רוגל (2006). בשנת 2009 שיחק בסרט "רגליים קרות" בבימויו של דורון ערן.
ב-2011 הצטלם לסרטו של דורון ערן "נמס בגשם" שבו זכה לחשיפה משמעותית, והסרט יצא לאקרנים ב-12 בינואר 2012.
ב-2013 שיחק בסרט "פרדייס קרוז" לצד עוז זהבי, גיל דסיאנו ביטון, אלי אלטוניו, הסרט הוא קופרודוקציה ישראלית-גרמנית-צרפתית.
ב-2015 הצטלם לאופולד לשלושה סרטי קולנוע:
"אבוללה", סרט פנטזיה לילדים בבימויו של יוני גבע, שם הוא משחק לצד נתי קלוגר, רותם קינן, מכרם ח'ורי, מיכה סלקטר ועוד.
"חתונה מנייר", סרט דרמה, בבימויו של ניצן גלעדי, שם הוא משחק לצד אסי לוי, מורן רוזנבלט, רועי אסף, אריה צ'רנר ועוד.
"נדיה - שם זמני", סרט דרמה, בבימויה של העורכת טובה אשר, שם הוא משחק לצד נטע שפיגלמן, עלי סלימאן, דני גבע, אלי קרן-אסף ועוד.
ב-2019 שיחק בתפקיד הראשי בסרט "15 שנה". על תפקידו בסרט זכה בפרס השחקן הטוב ביותר בפסטיבל הבינלאומי לקולנוע גאה.
לאופולד שיחק בסרטי סטודנטים רבים, ובהם "אבא ציפור" (2009), "גאות" (2011), "סקס דול" (2012), "חופש גדול" (2012), "חנייה בצל" (2013), "שניצל", בו רק שמעו את קולו (2014), "יום חתונה של אלה" (2014), "קוטל העצבים" (2015).
תומר פרסיקו

| --- | --- |

פרסיקו בספטמבר 2011
 לידה:  7 במאי 1974 (בן 50)
 ענף מדעי:  פילוסופיה של הדת, יהדות
 מקום לימודים:  אוניברסיטת חיפה  האוניברסיטה העברית בירושלים  אוניברסיטת תל אביב 
 מנחה לדוקטורט:  רון מרגולין 
 מוסדות:  מכון שלום הרטמן 
 
תומר פֶּרְסיקוֹ (נולד ב-7 במאי 1974) הוא חוקר ומרצה בתחומי דתות העולם, העידן החדש, היהדות והחברה הישראלית. הוא עמית מחקר במכון שלום הרטמן, ולימד במשך שמונה שנים בחוג למדעי הדתות באוניברסיטת תל אביב. שימש כמרצה אורח במשך שלוש שנים במכון למשפט עברי ולימודי ישראל באוניברסיטת קליפורניה בברקלי. שימש כמנהל האקדמי של ארגון "קולות". הוא עמית ב"מרכז רובינשטיין לאתגרים חוקתיים" של אוניברסיטת רייכמן. כמו כן הוא העורך הראשי של סדרת ספרי 'אתגרי הדמוקרטיה' שיוצאת מטעם מרכז רובינשטיין, אשר הספר שלו על ליברליזם הוא הכרך הראשון בה. הוא פעיל חברתי למען חופש דת ובעל בלוג "לולאת האל", העוסק בנושאים אלה.
חיים אישיים

פרסיקו נשוי ליעל יחיאלי פעילה פמיניסטית ואקטיביסטית חברתית, מייסדת ומובילת מיזם 5050 לשותפות ולשוויון מגדרי, ואב לשני בנים. מתגורר בירושלים. אחיו אורן פרסיקו הוא עיתונאי, כתב "העין השביעית".
ספרים

מדיטציה יהודית - התפתחותן של תרגולות רוחניות ביהדות זמננו, תל אביב: ההוצאה לאור של אוניברסיטת תל אביב, תשע"ו 2016
אדם בצלם אלוהים - הרעיון ששינה את העולם ואת היהדות, תל אביב: הוצאת ידיעות ספרים, תשפ"א 2021
ליברליזם - שורשיו, עקרונותיו, משבריו, כנרת זמורה דביר, 2024
מפרסומיו

פרסיקו פרסם מאמר בכתב העת 'תכלת' ובו הוא טוען שככל הנראה הרבי מלובביץ' ראה בעצמו המשיח וכך גם חסידיו ראו בו.
במאמר ב"הארץ" הסביר פרסיקו כי נוער הגבעות, בהשפעת הרב יצחק גינזבורג, חותר להתנהגות אותנטית, ומאמין שהיא מקרבת אותו לאלוהים. אחד מביטוייה הוא פעולה אלימה מתוך נקמה.
פרסיקו עוסק במחקריו בהקצנה בציונות הדתית. הוא כתב על טרור יהודי, על הכהניזם של איתמר בן גביר, (שניהם בהארץ), על תפיסת העולם של בצלאל סמוטריץ' ושל איתמר בן גביר כשני סוגים של פונדמנטליזם יהודי בכתב העת תלם ועל תהליך ה"כהניזציה" של הציונות הדתית, אותו הוא מקשר לעליית החרד"ל (בכתב העת דעות).
פרסיקו מרבה לעסוק בליברליזם ובמשבריו. הוא כתב על משבר הליברליזם חברה הישראלית במאמר שיצא בספר "#יהודיתדמוקרטית", וכן מזווית נוספת בהארץ ועל משבר הליברליזם כמשבר זהות בכתב העת אופקים כן כתב על שורשי הליברליזם, אותם הוא מוצא ברעיון הבריאה בצלם אלוהים. מלבד ספר שהקדיש לנושא, הוא כתב על כך גם במאמר בכתב העת אופקים.
הערות שוליים

↑   תומר פרסיקו, יש לאן ללכת | דעה, באתר הארץ, 7 במאי 2019
↑  תומר פרסיקו, המפתח לגאולה: להבין שאין לנו שכל ולוותר על עצמאות מחשבתית, באתר "שקוף", 18 בדצמבר 2024
1 2  שחר סמוחה, ‏בודהיזם, יהדות ורוחניות: תומר פרסיקו 'מציל את אלוהים', באתר גלובס, 6 בספטמבר 2012
↑  ד"ר תומר פרסיקו באתר של עלמא בית לתרבות עברית
↑  יהודה מירסקי, "מזל דלי בציון", באתר jewishideasdaily.com‏, 17 במאי 2012
↑  גיא גרימלנד, לא מפנים את הלחי השנייה: הבלוגרים הישראלים מסרבים להיכנע לתביעות, באתר TheMarker‏, 18 ביולי 2011
↑  אורן פרסיקו, מהותו של ניהול דיון במדינה דמוקרטית, באתר העין השביעית, 10 ביולי 2013
↑   מאיר בר מימון, מהי מדיטציה יהודית?, באתר הארץ, 20 באוקטובר 2016
↑  גב הספר באתר ספריית נהריה
↑   אבי גרפינקל, האם אפשר להציל את הסדר הליברלי, באתר הארץ, 5 בנובמבר 2024
↑  תומר פרסיקו, "המשיח האבוד של חב"ד", באתר תכלת 36, קיץ התשס"ט / 2009
↑   תומר פרסיקו, הקשר בין ברוך גולדשטיין, הקבלה של חב"ד והרומנטיקה, באתר הארץ, 19 בפברואר 2014
↑   תומר פרסיקו, 40 שנה של טרור יהודי, באתר הארץ, 10 בינואר 2019
↑   תומר פרסיקו, האם בן גביר הוא כהניזם לכל המשפחה?, באתר הארץ, 25 באוגוסט 2022
↑  הפתרון שסמוטריץ' מקדם יגרום לאפרטהייד להחוויר, תלם, 22 בינואר 2023
↑  שבירת הטאבו – ציונות דתית כהניסטית, דעות, ספטמבר 2023
↑  משבר הליברליזם כמשבר זהות, בתוך: אריאל פיקאר ויעל גוראון (עורכים), "#יהודיתדמוקרטית: יוצרים שביל זהב ישראלי", הוצאת ידיעות אחרונות, עמ' 105-76
↑   תומר פרסיקו, לנסח ממלכתיות חדשה, באתר הארץ, 4 באפריל 2023
↑  האדם מחפש זהות, אופקים, גיליון 2, 7 בפברואר 2023
↑  כל בני האדם, אופקים, גיליון 3, 11 בספטמבר 2023
| --- | --- |
בקרת זהויות :  NLI: 987007312914505171  ISNI: 0000 0004 0231 8960  LCCN: no2016136889  VIAF: 297619735   WorldCat (עם VIAF): 297619735
מ.א.ש (זיכיון)

ערך זה עוסק בזיכיון מדיה אמריקאי. אם התכוונתם למשמעות אחרת, ראו .
שלט מסט הצילומים של "מ.א.ש" המוצג בסמית'סוניאן
מ.א.ש (באנגלית: M*A*S*H) הוא זיכיון אמריקאי על סדרת רומנים, מספר סדרות טלוויזיה, סרט קולנוע אחד, מספר מחזות ויצירות נוספות, בבעלות פוקס המאה ה-20, המבוססים על הסמי-אוטוביוגרפיה של ריצ'רד הוקר.
הזיכיון מתאר קבוצה של דמויות בדיוניות ששירתו בבית החולים הצבאי 4077 - בית חולים-כירורגי צבאי נייד (בראשי תיבות: M*A*S*H), במהלך מלחמת קוריאה. חלק מהאירועים בסדרות מבוססים באופן רופף על בית החולים ההיסטורי 8055. הדמות הראשית - ד"ר הוקאיי פירס - מגולמת על ידי דונלד סאת'רלנד (בסרט) ואלן אלדה (בטלוויזיה). סדרות-בת מאוחרות יותר עוסקות בדמויות אחרות, אך עלילותיהן מתרחשות לאחר סיום המלחמה. כמעט כל הגרסאות של הסדרה משתייכות לז'אנר הקומדיה השחורה או הדרמה הקומית; הדמויות הראשיות היו רופאים ואחיות, והעיסוק במקצוע הרפואה היה תמיד במרכז האירועים.
בפועל, הזיכיון הגיע לסוף דרכו עם סיומה של הסדרה "Trapper John, M.D.‎", ב-4 בספטמבר 1986. לסדרה יש קהילת מעריצים גדולה, ולפוקס הייתה הצלחה ניכרת בשיווק ביתי של הסרט והעונות של סדרות הטלוויזיה על גבי DVD.
סדרת הספרים

בשנת 1968 כתב הסופר ריצ'רד הוקר את "MASH: A Novel About Three Army Doctors", רומן המבוסס על חוויותיו כמנתח ביחידת MASH 8055 בקוריאה הדרומית. הוא פרסם מספר ספרים אחרים, המבוססים על אותה יחידה צבאית. בין השנים 1968 ל-1977 פורסמו בסך הכול 15 ספרים אודות יחידה זו; חלקם נכתבו על ידי הוקר לבד, אך רובם נכתבו במשותף עם ויליאם א. באטרוורת'.
סרט הקולנוע

בשנת 1970 יצא לאקרנים סרט הקולנוע "מאש" - עיבוד קולנועי לסרט באורך מלא של הרומן המקורי. את הסרט ביים רוברט אלטמן וכיכבו בו דונלד סאת'רלנד בתפקיד הוקאיי פירס ואליוט גולד בתפקיד טראפר ג'ון מקינטייר. אף שעל המסך הופיע שמו של הסרט בלי סימני פיסוק, בכרזות לסרט שמו של הסרט הופיע כ-"מ.א.ש".
סדרות הטלוויזיה

"מ*א*ש", ספין אוף של הרומן, נמשכה 11 עונות וכללה 256 פרקים, אשר שודרו במהלך 1972–1983 - תקופה הארוכה יותר מפי שלושה מאשר הזמן שנמשכה באמת מלחמת קוריאה, המתוארת בסדרה. בסדרה כיכבו אלן אלדה בתפקיד הוקאיי פירס ווויין רוג'רס כטראפר ג'ון מקינטייר. אחרי סיום העונה השלישית, רוג'רס עזב את התוכנית והוחלף על ידי מייק פארל שגילם את דמותו של בי.ג'יי. האניקאט. שינוי נוסף בצוות השחקנים היה הצטרפותו של הארי מורגן בתפקיד קולונל שרמן ט. פוטר, שחקן אופי ותיק, שהחליף את מקלין סטיבנסון באותה השנה. סדרה זו היא הפופולרית ביותר והידועה של הזיכיון, והייתה מדורג במקום 25 ברשימת "50 סדרות הטלוויזיה הטובות ביותר בכל הזמנים" של TV Guide. הפרק האחרון של הסדרה, ששודר בשנת 1983, היה המשדר הנצפה ביותר בתולדות הטלוויזיה האמריקאית, שיא שנשבר רק ב-2010 עם שידור משחק הסופרבול XLIV.
"טראפר ג'ון, MD" (באנגלית: Trapper John, M.D.‎) בהשתתפות דמותו של טראפר ג'ון מקינטייר, בגילומו של פרנל רוברטס, הוא ספין אוף שהאירועים המתוארים בו מתרחשים 28 שנה לאחר אלו המתוארים בסרט ובסדרת הטלוויזיה המקורית. היה זה הספין-אוף הראשון בו נראית דמות מהסדרה המקורית בחייה האזרחיים, לאחר שפשטה מדים, בתקופה שלאחר המלחמה. מבחינה משפטית, "טראפר ג'ון, MD" הוא ספין-אוף של סרט הקולנוע "מאש", ולא של סדרת הטלוויזיה, בשל בעיות רישוי. פרק הפיילוט מציג בקצרה תצלום של רוג'רס ואלדה.
"AfterMASH" היה ממשיכתה של סדרת הטלוויזיה המקורית "מ*א*ש", בה כיכבו הארי מורגן, ג'יימי פר וויליאם כריסטופר, המגלמים את פוטר, קלינגר ומולקהי (בהתאמה) - אותן הדמויות שגילמו בסדרת הטלוויזיה המקורית, אך הפעם - בתקופה שלאחר המלחמה. גארי בורגהוף (ולטר "רדאר" או'ריילי) ואדוארד וינטר (פלאג) הופיעו בסדרה בתפקידי אורח. הסדרה בוטלה לאחר שתי עונות.
"ו*ל*ט*ר" (באנגלית: W*A*L*T*E*R) היה פיילוט לסדרת טלוויזיה שמעולם לא הופקה, בו השתתף גארי בורגהוף, ששב לגלם את דמותו של ולטר "רדאר" או'ריילי. הפיילוט שודר ברשת CBS כתוכנית "ספיישל" ב-17 ביולי 1984.
מ.א.ש באמצעי מדיה אחרים

ב-1973, מחזה מאת טים קלי, המבוסס על הספר, תוכנית הטלוויזיה וסרט הקולנוע, יצא לאור בשתי גרסאות - קצרה (מערכה אחת) ומלאה. המחזה משלב רבות מהדמויות, אבל משמיט היבטים רבים של הקומדיה השחורה שאפיינו את היצירות הקודמות שעליהן המחזה מבוסס. המחזה מועלה, מעת לעת, על ידי תיאטראות קהילתיים וכהפקות של תלמידי מגמות תיאטרון בבתי-ספר תיכוניים.
ב-1984, פוקס פיתחה משחק וידאו של מ.א.ש, בו השחקנים היו יכולים לשלוט במסוק המפנה חיילים פצועים מחזית הקרב, וכן לשמש כרופאים-מנתחים, המבצעים ניתוחים כירורגיים בחיילים.
ב-1986–1987, צוות מסדרת מ.א.ש הופיע בפרסומות עבור מוצרי IBM שונים.
דמויות

| דמות> דמות. | מ> א.ש.סרט הקולנוע. | מ> א.ש.סדרת הטלוויזיה. |
| --- | --- | --- |
ולטר "רדאר" או'ריילי: גארי בורגהוף
קריין: שחקנים שונים
| טראפר ג'ון מקינטייר | אליוט גולד | ויין רוג'רס |
| האב מולקהי | רנה אוברז'ונואה | ויליאם כריסטופר (ג'ורג' מורגן הופיע בפיילוט בלבד) |
גנרל המונד: ג. ווד
| הוקאיי פירס | דונלד סאת'רלנד | אלן אלדה |
| מרגרט הוליהאן | סאלי קלרמן | לורטה סוויט |
| פרנק ברנז | רוברט דובאל | לארי לינויל |
| הנרי בלייק | רוג'ר בואן | מקלין סטיבנסון |
| ספירצ'אקר ג'ונס | פרד ויליאמסון | טימותי בראון |
| הו-ג'ון | קים אטווד | פטריק אדיארטה |
| ג'ון בלאק | קרל גוטליב | ג'ון אורצ'רד |
| לוטננט דיש | ג'ו אן פלוג | קארן פיליפ |
| ג'ינג'ר בייליס |  | אדיסה קליבלנד |
| מקסוול קלינגר |  | ג'יימי פר |
| שרמן ט. פוטר |  | הארי מורגן |
| סון-לי קלינגר |  | רוזלינד צ'או |
| סם פלאג |  | אדוארד וינטר |
| קליט רוברטס |  | בתפקיד עצמו |
| רב"ט ג'ודסן | טימותי בראון |  |
| דיוק פורסט | טום סקריט |  |
| ולטר "פיינלס" קושיוסקו | ג'ון שוק |  |
| וייד דאגלס ולמר | דייוויד ארקין |  |
| בי.ג'יי. האניקאט |  | מייק פארל |
| צ'ארלס אמרסון |  | דייוויד אוגדן סטירס |
| לות'ר ריזו |  | ג'יי. וו. ביילי |
| סידני פרידמן |  | אלן ארבוס |
| דונלד פנובסקוט |  | בסון קרול / מייק הנרי |
| איגור סטרמינסקי |  | ג'ף מקסוול / פיטר ריג'נט |
| זלמו זייל |  | ג'וני היימר |
ראו גם

מ.א.ש (סדרת ספרים)
מ.א.ש (סרט)
מ.א.ש (סדרת טלוויזיה)
Suicide Is Painless
הערות שוליים

↑  "Korean war". History Channel. נבדק ב-21 בפברואר 2014. {{cite web}}:  (עזרה)
↑  http://nbcsportsgrouppressbox.com/2015/02/02/super-bowl-xlix-on-nbc-is-most-watched-show-in-u-s-television-history/
↑  Kelly, Tim; Hooker, Richard (1973). M*A*S*H – 1-Act: A Novel about Three Army Doctors. Dramatic Publishing. ISBN 978-0-87129-382-4.
↑  Hooker, Richard; Kelly, Tim (1973). M A S H. Dramatic Publishing. ISBN 978-0-87129-428-9.
↑  Mace, Scott (7 במאי 1984). "In Praise of Classics". InfoWorld. p. 56. נבדק ב-6 בפברואר 2015. {{cite news}}:  (עזרה)